pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงพาณิชย์ รับมอบเงินบริจาคจากสมาคมโรงสีข้าวไทยและสมาคมผู้รวบรวมและ จำหน่ายเมล็ดพันธุ์ เข้ากองทุนสนับสนุนการดำเนินงานแก้ไขปัญหาโรคไวรัสโควิด-19 [กระทรวงพาณิชย์]
วันอังคารที่ 7 เมษายน 2563
กระทรวงพาณิชย์ รับมอบเงินบริจาคจากสมาคมโรงสีข้าวไทยและสมาคมผู้รวบรวมและ จําหน่ายเมล็ดพันธุ์ เข้ากองทุนสนับสนุนการดําเนินงานแก้ไขปัญหาโรคไวรัสโควิด-19 [กระทรวงพาณิชย์]
นายสุพพัต อ่องแสงคุณ โฆษกกระทรวงพาณิชย์ เปิดเผยว่า (วันที่ 3 เม.ย. 63) นายเกรียงศักดิ์ ตาปนานนท์ นายกสมาคมโรงสีข้าวไทย พร้อมผู้แทนสมาคมโรงสีข้าวไทยและสมาคมผู้รวบรวมและจําหน่ายเมล็ดพันธุ์ได้เข้าพบและมอบเงินจํานวน 4,050,000 บาท
นายสุพพัต อ่องแสงคุณ โฆษกกระทรวงพาณิชย์ เปิดเผยว่า (วันที่ 3 เม.ย. 63) นายเกรียงศักดิ์ ตาปนานนท์ นายกสมาคมโรงสีข้าวไทย พร้อมผู้แทนสมาคมโรงสีข้าวไทยและสมาคมผู้รวบรวมและจําหน่ายเมล็ดพันธุ์ได้เข้าพบและมอบเงินจํานวน 4,050,000 บาท
เพื่อสมทบเข้ากองทุนสนับสนุนการดําเนินงานแก้ไขปัญหาโรคติดเชื้อไวรัสโคโรนา 2019 (COVID-19) ซึ่งกระทรวงพาณิชย์เป็นตัวแทนรับมอบและได้ส่งมอบเงินจํานวนดังกล่าวฯ ให้กับนายสมพาศ นิลพันธ์ ที่ปรึกษาด้านการบริหารจัดการเรื่องการร้องทุกข์ ผู้แทนจากสํานักงานปลัดสํานักนายกรัฐมนตรี
“กระทรวงพาณิชย์ต้องขอขอบคุณทั้ง 2 สมาคม ที่ได้แสดงความตั้งใจและเข้ามามีส่วนร่วมของภาคประชาชน เพื่อสนับสนุนการแก้ไขปัญหาการระบาดของไวรัสโควิด-19 ของรัฐบาล โดยเงินจํานวนดังกล่าว จะถูกนําไปใช้ตามวัตถุประสงค์ที่จะป้องกันการแพร่ระบาดในประเทศไทยให้อยู่ในวงจํากัด และลดผลกระทบต่อสุขภาพของประชาชนและเศรษฐกิจของประเทศต่อไป” นายสุพพัตกล่าว
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 21 มิถุนายน 2563 [กระทรวงสาธารณสุข]
วันอาทิตย์ที่ 21 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 21 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 21 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นผู้เดินทางกลับจากประเทศแอฟริกาใต้และเข้ารับการเฝ้าระวังในสถานที่รัฐจัดให้ ไม่มีผู้ป่วยกลับบ้านได้ ทําให้ผู้ป่วยกลับบ้านสะสม 3,018 ราย หรือคิดเป็นร้อยละ 95.90 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 72 ราย หรือร้อยละ 2.29 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,148 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า สําหรับผู้ติดเชื้อรายใหม่ในวันนี้ เป็นเพศชาย อายุ 6 ปี กลับมาจากประเทศแอฟริกาใต้พร้อมมารดา เดินทางมาถึงเมื่อวันที่ 15 มิถุนายน 2563 ตรวจหาเชื้อตามระบบการเฝ้าระวังของกรมควบคุมโรค ผลตรวจพบเชื้อแต่ไม่มีอาการ ได้นําส่งเข้าระบบรักษาในโรงพยาบาลทันที สําหรับมารดาได้ตรวจหาเชื้อเช่นเดียวกันแต่ไม่พบเชื้อ และยังคงต้องเข้ารับการกักตัวให้ครบ 14 วัน เพื่อตรวจหาเชื้อครั้งที่ 2 ซึ่งจะทําการตรวจในระหว่างวันที่ 11-13 หลังจากที่เข้าพัก เพื่อสร้างความมั่นใจว่าผู้ที่เข้ารับการกักตัวปลอดเชื้อจริง และไม่นําเชื้อไปแพร่สู่คนในครอบครัวหรือชุมชน สะท้อนให้เห็นว่าการติดเชื้อในเด็กอาจไม่มีการแสดงอาการป่วยได้ ซึ่งถือว่าเป็นปัจจัยเสี่ยงหนึ่งที่ทําให้เกิดการแพร่เชื้อในครอบครัว เนื่องจากการเว้นระยะห่างระหว่างเด็กเป็นเรื่องยาก ดังนั้นคนในครอบครัวควรเลี่ยงการแสดงความรักด้วยการกอด จูบ และถ้าในครอบครัวมีผู้สูงอายุ ผู้ที่มีโรคประจําตัวด้วยแล้ว กลุ่มนี้หากป่วยจะมีอาการรุนแรงและมีอัตราการเสียชีวิตสูง
ในส่วนขององค์การอนามัยโลก ได้ออกมาแถลงเรียกร้องให้ทุกประเทศและประชาชนทุกคนยังคงต้องระมัดระวังและป้องกันตนเองอย่างต่อเนื่อง จากรายงานในหลายประเทศมีการกลับมาระบาดระลอกที่ 2 อีกครั้ง พบจํานวนผู้ติดเชื้อรายใหม่เพิ่มขึ้น โดยในวันที่ 18 มิถุนายน 2563 ที่ผ่านมา พบว่ามีจํานวนเพิ่มกว่า 1.5 แสนราย ซึ่งมากที่สุดในวันเดียว ตั้งแต่มีการเริ่มระบาด เกิดจากหลังมีการผ่อนคลายมาตรการล็อกดาวน์ในหลายประเทศทั่วโลก
ดังนั้น ขอย้ําเตือนประชาชน ไม่ควรประมาท หลังจากที่รัฐบาลได้มีการผ่อนปรนมากขึ้นจนเกือบเข้าสู่สถานการณ์ปกติ เริ่มมีการเดินทางมากขึ้น โดยเฉพาะการใช้บริการรถขนส่งสาธารณะ ต้องสวมหน้ากากอนามัย/ผ้าตลอดการเดินทาง งดการพูดคุยและรับประทานอาหารบนรถ ล้างมือบ่อย ๆ รวมถึงหลีกเลี่ยงการสัมผัสใกล้ชิดกับผู้อื่น หลีกเลี่ยงการพบปะหรือการชุมนุมกันเป็นกลุ่มก้อน จํากัดเวลาในการอยู่สถานที่ใดสถานที่หนึ่ง และออกจากบ้านเท่าที่จําเป็น เพื่อป้องกันตนเองและคนรอบข้าง ที่สําคัญเมื่อใช้บริการในสถานที่ต่าง ๆ ขอให้ลงทะเบียนเข้า-ออกสถานที่ ผ่านแพลตฟอร์มและแอปพลิเคชัน “ไทยชนะ” ทุกครั้ง
สําหรับผู้ประกอบการยังคงต้องเคร่งครัดมาตรการเพื่อไม่ให้เป็นแหล่งแพร่ระบาดของเชื้อ ต้องทําความสะอาดสถานที่ สิ่งของและอุปกรณ์ที่ใช้ จัดการพื้นที่เพื่อลดความแออัด เว้นระยะห่าง 1-2 เมตร จัดระบบคัดกรองผู้เข้ารับบริการ และจุดบริการล้างมือ หากเป็นสถานที่ปิด เช่น ห้องประชุม ศูนย์การค้า โรงภาพยนตร์ ต้องเช็คระบบระบายอากาศให้มีอากาศถ่ายเทได้สะดวก ส่วนผู้ให้บริการต้องสวมหน้ากากอนามัย/ผ้าตลอดเวลา
****************************** 21 มิถุนายน 2563
****************************************************************
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 3/2561
วันพฤหัสบดีที่ 3 พฤษภาคม 2561
รอง นรม.พล.อ.ประวิตรฯ เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 3/2561
โดยที่ประชุมคณะกรรมการบริหารกองทุนพัฒนาการกีฬาฯ มีมติเห็นชอบแผนพัฒนากีฬา ประจําปีงบประมาณ พ.ศ. 2561 พร้อมสนับสนุนทุนการศึกษาแก่นักกีฬาและบุคคลากรกีฬา ประจําปีการศึกษา 2561
วันนี้ (3 พฤษภาคม 2561) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 3/2561 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบในหลักการ ให้การสนับสนุนแผนงานหรือโครงการพัฒนานักกีฬาสู่ความเป็นเลิศ ประจําปีงบประมาณ 2561 จํานวนกว่า 192 ล้านบาท ซึ่งเป็นไปตามระเบียบและประกาศของคณะกรรมการการกีฬาแห่งประเทศไทยและกองทุนพัฒนาการกีฬา รวมทั้งหลักเกณฑ์การส่งเสริมกีฬาอาชีพฯ ด้วย
พร้อมกันนี้ ที่ประชุมได้พิจารณาและมีมติอนุมัติเงินรางวัลตามหลักกเกณฑ์ให้นักกีฬา  ผู้ฝึกสอน และสมาคมกีฬาที่ได้รับเหรียญรางวัลจากการแข่งขันกีฬาในรายการระดับนานาชาติ โดยที่ประชุมมอบหมายให้ฝ่ายเลขานุการไปพิจารณาเพิ่มเติมในรายละเอียดของระเบียบที่เกี่ยวข้อง เพื่อให้สามารถดําเนินการสนับสนุนกีฬาที่ขอมาได้ตรงตามหลักเกณฑ์ของระเบียบที่เกี่ยวข้องต่อไป
รวมทั้ง ที่ประชุมได้พิจารณาและมีมติอนุมัติการสนับสนุนทุนการศึกษา ประจําปีการศึกษา พ.ศ. 2561 แก่นักกีฬาและบุคลากรการกีฬาฯ ตามที่ฝ่ายเลขานุการเสนอฯ ด้วยเช่นกัน
ตอนท้าย ของการประชุมดังกล่าว ประธานการประชุมได้กําชับเรื่องการใช้จ่ายงบประมาณในการพัฒนานักกีฬาทุกด้าน โดยให้มีความโปร่งใส คุ้มค่า และตรวจสอบได้ ทั้งนี้ เพื่อให้เกิดประโยชน์อย่างสูงสุดในการขับเคลื่อนและพัฒนานักกีฬา รวมทั้งบุคลากรทางการกีฬาอย่างแท้จริง ส่งผลให้การพัฒนากีฬาต่าง ๆ มีศักยภาพมากยิ่งขึ้นทัดเทียมนานาชาติ
............................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พิธีเปิดการฝึกอบรมหลักสูตร การข้าเป็นข้าราชการที่ดี รุ่นที่ 9 ของกระทรวงอุตสาหกรรม
วันพฤหัสบดีที่ 13 กรกฎาคม 2560
พิธีเปิดการฝึกอบรมหลักสูตร การข้าเป็นข้าราชการที่ดี รุ่นที่ 9 ของกระทรวงอุตสาหกรรม
รองปลัดกระทรวงอุตสาหกรรม เป็นประธานในพิธีเปิดการฝึกอบรมหลักสูตร “การข้าเป็นข้าราชการที่ดี รุ่นที่ 9” ของกระทรวงอุตสาหกรรม
วันนี้ (13 กรกฎาคม 2560) นายกอบชัย สังสิทธิสวัสดิ์ รองปลัดกระทรวงอุตสาหกรรม เป็นประธานในพิธีเปิดการฝึกอบรมหลักสูตร “การข้าเป็นข้าราชการที่ดี รุ่นที่ 9” ของกระทรวงอุตสาหกรรม ซึ่งจัดขึ้นระหว่างวันที่ 13-21 กรกฎาคม 2560 โดยมีข้าราชการเข้าร่วมฝึกอบรม จํานวน 115 คน ณ ห้องประชุม 509 กรมโรงงานอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมการติดตั้งเครื่องผลักดันน้ำของกองทัพเรือ ยืนยันจะทำทุกอย่างให้ดีที่สุด เพื่อลูกหลาน
วันพุธที่ 8 สิงหาคม 2561
นายกรัฐมนตรีตรวจเยี่ยมการติดตั้งเครื่องผลักดันน้ําของกองทัพเรือ ยืนยันจะทําทุกอย่างให้ดีที่สุด เพื่อลูกหลาน
นายกรัฐมนตรีตรวจเยี่ยมการติดตั้งเครื่องผลักดันน้ําของกองทัพเรือ ยืนยันจะทําทุกอย่างให้ดีที่สุด เพื่อลูกหลาน
วันนี้ (8 สิงหาคม 2561) เวลา 14.00 น. ณ บริเวณวัดคุ้งตําหนัก ตําบลบางตะบูน อําเภอบ้านแหลม จังหวัดเพชรบุรี พลเอก ประยุทธ์ จันทร์โอชา นายกรัฐมนตรีพร้อมคณะตรวจเยี่ยมการติดตั้งเครื่องผลักดันน้ําของกองทัพเรือ จํานวน 26 ลํา โดยกองทัพเรือได้นําเรือผลักดันน้ํา ความกว้างขนาด 1.8 เมตร ยาว 5 เมตร สูง 2 เมตร มีประสิทธิภาพกินน้ําลึก 0.7 เมตร มีประสิทธิภาพในการพร่องน้ํา 72.4 ลบ.ม ต่อนาทีต่อเครื่อง หรือประมาณ 160,000 ลบ.ม ต่อวันต่อเครื่อง
จากนั้น นายกรัฐมนตรีได้พบประประชาชนที่มาให้การต้อนรับประมาณ 200 คน พร้อมกล่าวพบปะกับประชาชนตอนหนึ่งว่า ประเทศไทยมีประวัติศาสตร์ยาวนาน การจะเป็นหรือไม่เป็นประชาธิปไตยนั้น เป็นคนละเรื่องกัน อย่าทําร้ายประวัติศาสตร์ของเรา ถ้าไม่เรียนรู้ประวัติศาสตร์ ก็ไม่รู้จะรักประเทศชาติได้อย่างไร ส่วนตัวอยากลงพื้นที่ในทุกจังหวัด เพราะรัฐบาลนั้น ต้องเป็นรัฐบาลที่สามารถเดินทางไปได้ทุกที่ และที่ผ่านมาไม่ได้เป็นแบบนี้ ดังนั้น จึงขอให้เลิกความขัดแย้ง ความขัดแย้งจะต้องไม่เกิดขึ้นอีก ทั้งนี้ การแก้ไขปัญหาของประเทศไทย จะต้องแก้ทั้งระบบ ที่ผ่านมาประเทศเราไม่เคยตอกเสาเข็ม ต้องตอกเสาเข็มในบ้านเราให้ได้ วันนี้เราได้ทํายุทธศาสตร์ชาติและแผนแม่บท โดยไม่ได้บังคับใคร แต่ต้องการทําให้เกิดความยั่งยืน เราทุกคนต้องช่วยกันดูแลทุกอย่าง ต้องค่อย ๆ ทําให้ดีขึ้นเรื่อย ๆ รัฐบาลพร้อมดูแลคน ทุกกลุ่ม และทุกจังหวัด
นายกรัฐมนตรีกล่าวต่อไปว่า วันนี้ทุกอย่างต้องใช้เวลา ขอเวลาให้ตนหน่อย เพราะเรากําลังพัฒนา การที่เข้ามาเป็นนายกรัฐมนตรี ไม่ใช่ว่าจะนอนสบาย ส่วนตัวไม่เคยคิดว่าจะต้องมาเป็นนายกรัฐมนตรี แต่เมื่อได้เห็นทุกคนก็ทําให้มีกําลังใจ ยืนยันว่าจะทําให้ดีที่สุด ทุกอย่างจะต้องดีขึ้น โดยจะทําเพื่อลูกหลานของเรา และรักทุกคน
----------------------------------------------------
รัฐบาลไทย-ข่าวทำเนียบรัฐบาล-สธ. ประชุมทางไกลทดสอบระบบสื่อสาร แผนการจัดบริการดูแลประชาชนงานพระราชพิธีถวายพระเพลิงพระบรมศพฯ และความพร้อมจิตอาสาเฉพาะกิจด้านการแพทย์
วันเสาร์ที่ 21 ตุลาคม 2560
สธ. ประชุมทางไกลทดสอบระบบสื่อสาร แผนการจัดบริการดูแลประชาชนงานพระราชพิธีถวายพระเพลิงพระบรมศพฯ และความพร้อมจิตอาสาเฉพาะกิจด้านการแพทย์
กระทรวงสาธารณสุข ประชุมวิดีโอทางไกลกับศูนย์ปฏิบัติการด้านการแพทย์และสาธารณสุขส่วนภูมิภาค ทดสอบระบบสื่อสาร แผนการจัดบริการดูแลประชาชนในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
กระทรวงสาธารณสุข ประชุมวิดีโอทางไกลกับศูนย์ปฏิบัติการด้านการแพทย์และสาธารณสุขส่วนภูมิภาค ทดสอบระบบสื่อสาร แผนการจัดบริการดูแลประชาชนในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร และความพร้อมจิตอาสาเฉพาะกิจด้านการแพทย์
วันนี้ (21 ตุลาคม 2560) ที่กระทรวงสาธารณสุข จ.นนทบุรี นายแพทย์มรุต จิรเศรษฐสิริ รองปลัดกระทรวงสาธารณสุข ประชุมวิดีโอทางไกลศูนย์ปฏิบัติการด้านการแพทย์และสาธารณสุข (Operation Center : OC) ส่วนกลางและส่วนภูมิภาค ว่า ในวันนี้เป็นวันซ้อมใหญ่ริ้วขบวนพระบรมราชอิสริยยศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ในส่วนกระทรวงสาธารณสุขได้ซักซ้อมทําความเข้าใจกับศูนย์ปฏิบัติการด้านการแพทย์และสาธารณสุขส่วนภูมิภาค ใน 3 เรื่องหลัก คือ 1.ระบบสื่อสาร โดยได้มีการจัดเตรียมระบบสื่อสาร ทั้งในช่องทางหลักคือ โทรศัพท์ โทรสาร สื่อโซเซียล พร้อมระบบสํารอง ได้แก่ ระบบวิดีโอคอนเฟอร์เร็นซ์ วิทยุสื่อสาร และวิทยุผ่านอินเตอร์เนต ซึ่งขณะนี้ในระบบหลักทุกจังหวัดพร้อม 100 เปอร์เซ็นต์ ส่วนระบบสํารองพร้อมมากกว่า ร้อยละ 80
2.แผนการจัดบริการดูแลประชาชนด้านการแพทย์และสาธารณสุข ในส่วนภูมิภาคได้รายงานความพร้อมของทีมปฏิบัติการ อาทิ แพทย์เฉพาะทาง ยาเวชภัณฑ์ ทีมแพทย์ประจําจุดพระราชพิธี ทีมแพทย์ฉุกเฉิน ทีมสุขภาพจิต ทีมเฝ้าระวังสอบสวนโรค ทีมอนามัยสิ่งแวดล้อม รวมทั้งการสํารองเตียงรับผู้ป่วย รถพยาบาล โรงพยาบาลรับ-ส่งต่อ สําหรับในส่วนกลาง ระหว่างวันที่ 24-28 ตุลาคม 2560 ได้สนับสนุนทีมปฏิบัติการฉุกเฉินทางการแพทย์เคลื่อนที่เร็ว (Mini MERT) 15 ทีมจากเขตสุขภาพที่ 4,5,6 จํานวน 15 ทีมหมุนเวียนปฏิบัติงาน 24 ชั่วโมง
3.ทีมจิตอาสาเฉพาะกิจด้านการแพทย์ ได้จัดอบรมให้มีความรู้ด้านการปฐมพยาบาล ดูแลสุขภาพกาย-ใจ เบื้องต้น การใช้เครื่องกระตุกหัวใจไฟฟ้า (AED) ทุกจังหวัดจัดอบรมเรียบร้อยแล้ว
ทั้งนี้ ขอให้ประชาชนติดตามข้อมูลข่าวสารในการปฏิบัติตัวในการเข้าร่วมพระราชพิธีฯ จากหน่วยงานราชการที่เกี่ยวข้องและขอให้เตรียมพร้อมร่างกาย จิตใจ ให้พร้อมเข้าร่วมงานพระราชพิธี หากเจ็บป่วยฉุกเฉินให้แจ้งทีมแพทย์ที่กระจายอยู่ในพื้นที่จัดพระราชพิธี ให้สังเกตปลอกแขนสีขาว มีกากบาทสีเขียว หรือโทรสายด่วน 1669 และสายด่วนกรมสุขภาพจิต 1323
**************************************** 21 ตุลาคม 2560
รัฐบาลไทย-ข่าวทำเนียบรัฐบาล-รมว.ทส. ลงพื้นที่แม่ฮ่องสอนติดตามความก้าวหน้าโครงการ คทช.
วันจันทร์ที่ 8 ตุลาคม 2561
รมว.ทส. ลงพื้นที่แม่ฮ่องสอนติดตามความก้าวหน้าโครงการ คทช.
รมว.ทส. ลงพื้นที่แม่ฮ่องสอนติดตามความก้าวหน้าโครงการ คทช.
รมว.ทส. ลงพื้นที่แม่ฮ่องสอนติดตามความก้าวหน้าโครงการ คทช.
วันที่ 5 ตุลาคม 2561 รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เดินทางไปจังหวัดแม่ฮ่องสอนเพื่อติดตามความก้าวหน้าโครงการ คทช. ในพื้นที่จังหวัดแม่ฮ่องสอน โดยมี อธิบดกรมอุทยานแห่งชาติ สัตว์ป่า และพันธุ์ (นายธัญญา เนติธรรมกุล) รองอธิบดีกรมป่าไม้ทั้ง 3 และผู้บริหารในพื้นที่ร่วมให้การต้อนรับและเข้าร่วมประชุมรับฟังนโยบายจาก รมว.ทส. โอกาสนี้ กรมป่าไม้ ได้รายงานความก้าวหน้าของโครงการ คทช. ในพื้นที่จังหวัดแม่ฮ่องสอน ให้ รมว.ทส. ได้รับทราบ
รัฐบาลไทย-ข่าวทำเนียบรัฐบาล-รมว.ดิจิทัลฯ จับมือ ก.พ. และ สกอ. เร่งสรรหาบุคลากร เสริมทัพขับเคลื่อนการพัฒนาดิจิทัล
วันจันทร์ที่ 13 มีนาคม 2560
รมว.ดิจิทัลฯ จับมือ ก.พ. และ สกอ. เร่งสรรหาบุคลากร เสริมทัพขับเคลื่อนการพัฒนาดิจิทัล
รมว.ดิจิทัลฯ
รมว.กระทรวงดิจิทัลเพื่อเศรษฐกิจและสังคม หารือสํานักงานคณะกรรมการข้าราชการพลเรือน (ก.พ.) และสํานักงานคณะกรรมการการอุดมศึกษา (สกอ.) เพื่อสรรหาบุคลากรที่มีความสามารถ ความเชี่ยวชาญเฉพาะทางเกี่ยวกับการพัฒนาดิจิทัล ร่วมงานกับหน่วยงานภายใต้กระทรวงดิจิทัลฯ ในตําแหน่งพนักงานราชการเชี่ยวชาญพิเศษ และพนักงานราชการเชี่ยวชาญเฉพาะ สัญญาจ้างงานตั้งแต่ 3 เดือน ถึงไม่เกิน 4 ปี และทําสัญญาต่อเนื่องเมื่อผ่านการประเมิน เบื้องต้นกําหนดไว้ 100 คน พร้อมทุ่มเงินเดือน 37,000-210,000 บาทต่อเดือน หนุนเลือดใหม่ขับเคลื่อนงานตามแผนพัฒนาดิจิทัลเพื่อเศรษฐกิจและสังคม
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เปิดเผยว่า ได้มีการหารือกับผู้บริหารสํานักงานคณะกรรมการข้าราชการพลเรือน (ก.พ.) และสํานักงานคณะกรรมการการอุดมศึกษา (สกอ.) เพื่อสรรหาบุคคลที่มีประวัติการทํางานดี มีความสามารถ ความเชี่ยวชาญเฉพาะทางเกี่ยวกับการพัฒนาดิจิทัล เข้าทํางานในหน่วยงานภายใต้กระทรวงดิจิทัลเพื่อเศรษฐกิจและสังคม ในลักษณะพนักงานสัญญาจ้างงานตั้งแต่ 3 เดือน จนถึงไม่เกิน 4 ปี และจะทําสัญญาต่อเนื่องเมื่อผ่านการประเมิน ในเบื้องต้นกําหนดจํานวนรวมประมาณ 100 คน โดยจะแบ่งเป็น 2 กลุ่ม ได้แก่ กลุ่มงานเชี่ยวชาญพิเศษ ในอัตราจ้าง 3 ระดับ คือ ระดับเชี่ยวชาญทั่วไป เงินเดือน 109,200 บาท ระดับเชี่ยวชาญประเทศ (ในประเทศ) เงินเดือน 163,800 บาท และระดับเชี่ยวชาญสากล (ต่างประเทศ) เงินเดือน 218,400 บาท โดยจะต้องมีการประเมินผลงานทุก 1 ปี และกลุ่มที่ 2 คือ กลุ่มงานเชี่ยวชาญเฉพาะ เงินเดือน 37,680 บาท ถึง 68,350 บาท โดยการคัดเลือกนั้นจะใช้วิธีสรรหาและเป็นการรับแบบปิด โดยให้ สกอ.ช่วยสรรหาศิษย์เก่า หรือนักศึกษาที่มีประวัติการศึกษาและประสบการณ์ทํางานที่ดีช่วยอีกทางหนึ่ง ส่วนงบประมาณในการจัดจ้างบุคคลนั้น ใช้ของสํานักงบประมาณ ไม่ใช่งบประมาณของกระทรวงดีอี
ดร.พิเชฐ กล่าวเพิ่มเติมว่า “สําหรับการเฟ้นหาบุคลากรที่จะร่วมงานกันนั้นนอกจากจะมีความสามารถประสบการณ์ด้านวิชาการ ประสบการณ์ด้านดิจิทัลแล้ว จะมีการวัดระดับความฉลาดทางอารมณ์ หรือ อีคิว (EQ) เป็นปัจจัยสําคัญเพื่อที่จะสามารถทํางานร่วมกันได้อย่างมีประสิทธิภาพและเป็นไปตามเป้าหมายของกระทรวงฯ อีกด้วย นอกจากนั้นกระทรวงฯ ยังดําเนินการเสาะหาบุคลากรที่มีความเก่งใน 2 ส่วน คือ คนเก่งเฉพาะทางที่เป็นเลือดใหม่ในการทํางาน และคนเก่งในการจัดเก็บข้อมูลเพื่อนําข้อมูลมาวิเคราะห์ หรือ รีเสิร์ชเซ็นเตอร์ ซึ่งหากได้ในสองส่วนนี้แล้ว จะสามารถกําหนดทิศทางการทํางานของกระทรวงฯ ได้อย่างชัดเจน”
*************************
รัฐบาลไทย-ข่าวทำเนียบรัฐบาล-หม่อมเต่า ส่ง  แรงงานไทยไปตปท. หลังสถานการณ์โควิด-19
วันพุธที่ 15 กรกฎาคม 2563
หม่อมเต่า ส่ง  แรงงานไทยไปตปท. หลังสถานการณ์โควิด-19
นายสุชาติ  พรชัยวิเศษกุล อธิบดีกรมการจัดหางาน ระบุ หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน  ให้ความสําคัญกับการส่งแรงงานไทยไปทํางาน ในประเทศที่มีศักยภาพ มีโอกาสได้รับการพัฒนาทักษะฝีมือ เพื่อนํากลับมาพัฒนาเสริมสร้างศักยภาพของประเทศ
โดยเฉพาะในสาขาที่มีความจําเป็น และยึดหลักความปลอดภัยของแรงงานเป็นสําคัญ ซึ่งความคืบหน้าในการจัดส่งแรงงานไทยไปทํางานต่างประเทศหลังสถานการณ์การแพร่ระบาดของโรคโควิด-19 ในไทยคลี่คลายลง นั้น จากตัวเลขเดือนมิถุนายน 2563 ของกองบริหารแรงงานไทยไปต่างประเทศ ได้ส่งแรงงานไทยไปทํางานต่างประเทศ แล้ว 907 คน โดยส่งไปทํางานที่ไต้หวันมากที่สุด 231 คน อย่างไรก็ดี ยังสามารถจัดส่งได้อีก 51,346 คน ตามเป้าหมายตลาดแรงงาน คือ 1.ไต้หวัน จํานวน 19,889 คน 2. สาธารณรัฐเกาหลี จํานวน 6,319 คน 3. ญี่ปุ่น จํานวน 3,807 คน 4. สิงคโปร์ จํานวน 2,932 คน 5. อิสราเอล จํานวน 2,840 คน 6. มาเลเซีย จํานวน 2,444 คน และ อื่นๆ จํานวน 13,115 คน จากเป้าหมาย จัดส่งแรงงานไทยไปทํางานต่างประเทศ 100,000 คน ซึ่งเป็นแนวทางในการส่งเสริมการมีงานทํา ขณะเดียวกันยังสามารถนําเงินตราเข้าประเทศได้จํานวนมากด้วย
สําหรับผู้ที่สนใจจะไปทํางานในต่างประเทศสามารถสอบถามรายละเอียดเพิ่มเติมได้ที่สํานักงานจัดหางานจังหวัดทุกจังหวัด หรือสํานักงานจัดหางานกรุงเทพมหานครพื้นที่ 1-10 หรือสายด่วนกระทรวงแรงงาน โทร.1506 กด 2 กรมการจัดหางาน อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-รอง นรม. พล.อ.ประวิตรฯ เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 5 ครั้งที่ 10/2559
วันจันทร์ที่ 17 ตุลาคม 2559
รอง นรม. พล.อ.ประวิตรฯ เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 5 ครั้งที่ 10/2559
ที่ประชุมรับทราบผลความคืบหน้าในการดําเนินการออกใบรับรองใหม่ให้แก่ 28 สายการบินเข้าสู่ระดับมาตรฐานสากลภายในต้นปี 2560
วันนี้ (24 สิงหาคม 2559) เวลา 09.00 น. ณ ตึกสันติไมตรี (หลังใน) ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคระกรรมการขับเคลื่อนและปฏิรูปการบริหารราชการแผ่นดิน
ภายหลังเลิกการประชุมฯ พลตรี คงชีพ ตันตระวาณิชย์ โฆษกกระทรวงกลาโหมและ พันเอกหญิง ศิริจันทร์ งาทอง รองโฆษกกองทัพบก ได้แถลงข่าวสรุปผลการประชุมฯ ว่า ที่ประชุมได้รับทราบความคืบหน้าในการดําเนินการจัดที่ดินทํากินให้แก่ชุมชน โดยได้ส่งมอบพื้นที่จํานวน 18 พื้นที่ใน 16 จังหวัดเพื่อคัดเลือกราษฎรให้ใช้ประโยชน์ในที่ดิน 10 พื้นที่ใน 9 จังหวัด จํานวน 3,543 ราย ครอบคลุมพื้นที่ 4,550 แปลง และได้ออกหนังสืออนุญาตให้ใช้ประโยชน์แล้ว 6 พื้นที่ใน 6 จังหวัด
พร้อมทั้งรับทราบความคืบหน้าในการปฏิรูปกิจการตํารวจทั้งด้านการบริหารงานบุคคล การพัฒนาการบริหารงานตํารวจระบบงานสอบสวนและบังคับใช้กฎหมายตลอดจนด้านค่าตอบแทนและสวัสดิการเพื่อดํารงชีพอย่างมีศักดิ์ศรี คาดว่าปี 2560 การปฏิรูปกิจการตํารวจจะมีความชัดเจนมากยิ่งขึ้น ส่วนการปฏิรูปงานข่าวกรอง จําเป็นอย่างยิ่งต้องมีการบูรณาการหน่วยงานที่เกี่ยวข้อง ครอบคลุมทั่วประเทศและโดยเร่งด่วน เพื่อสร้างความปลอดภัยให้แก่ประชาชนอย่างจริงจัง
นอกจากนี้ ที่ประชุมได้รับทราบความคืบหน้าในการแก้ไขปัญหาการรุกล้ําลําน้ําสาธารณะ ได้แก่ บริเวณคลองลาดพร้าวซึ่งได้นัดประชุมสร้างความเข้าใจในระดับชุมชนไปแล้วจํานวน 43 ชุมชนพร้อมจัดตั้งสหกรณ์เคหสถานใหม่จํานวน 8 สหกรณ์สําหรับเป็นกลไกสําคัญในการบริหารชุมชนริมคลองดังกล่าว เพื่อมีหน้าที่ในการกํากับดูแลงานก่อสร้างบ้าน งานสินเชื่อ งานสาธารณูปโภค ซึ่งเป็นหลักประกันความมั่นคงในการดํารงชีวิต ให้มีคุณภาพทางด้านเศรษฐกิจและสังคมแก่ชุมชนอย่างเป็นรูปธรรม สอดคล้องกับเจตนารมณ์ของ พลเอก ประยุทธ์ จันทร์โอชา นายกรัฐมนตรี ที่มุ่งหวังให้ชาวชุมชนมีความเป็นอยู่ที่ดีขึ้นอย่างแท้จริง รวมทั้งมีความคืบหน้าในการพัฒนาชุมชนริมคลองเปรมประชากร เพื่อสร้างการรับรู้และความเข้าใจกว่า 14 ชุมชน พร้อมจัดตั้งกลุ่มออมทรัพย์ในการบริหารจัดการคุณภาพชีวิตของชาวชุมชนอีกด้วย
พร้อมกันนี้ ที่ประชุมได้รับทราบผลความคืบหน้าในการดําเนินการออกใบรับรองใหม่โดยได้ว่าจ้าง CAA Internatinal Limited (CAAi) เพื่อจัดทําแผนและดําเนินงานการออกใบรับรองการเดินอากาศใหม่ (Re – certification) จํานวน 28 สายการบินภายใต้ 5 ขั้นตอน ได้แก่ ขั้นตอนการเตรียมการในเบื้องต้นขั้นตอนการยื่นคําขออย่างเป็นทางการ ขั้นตอนการตรวจสอบเอกสารหลักฐานการตรวจสอบการปฏิบัติการ และขั้นตอนออกใบรับรอง คาดว่าเสร็จสิ้นกระบวนการการเหล่านี้จะสําเร็จภายในเดือนมกราคม 2560 ทั้งนี้ จะเป็นการยกระดับมาตรฐานการบินของประเทศไทยทัดเทียมมาตรฐานสากลต่อไป
*****************************
กลุ่มประชาสัมพันธ์และเผยแพร่ สํานักโฆษก
อภิวัฒน์ / รายงาน
ดวงใจ / ตรวจ
รัฐบาลไทย-ข่าวทำเนียบรัฐบาล-กสร.ขับเคลื่อน Safety Thailand  ด้วย ASEAH M-OSH
วันพุธที่ 29 พฤศจิกายน 2560
กสร.ขับเคลื่อน Safety Thailand  ด้วย ASEAH M-OSH
กรมสวัสดิการและคุ้มครองแรงงานขับเคลื่อนขับเคลื่อน Safety Thailand  ด้วย ASEAH M-OSH (ASEAN Migrant OSHNET) สร้างเสริมความปลอดภัยในการทํางานและสุขภาพอนามัยที่ดีแก่แรงงานไทยและต่างด้าว
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน เปิดเผยภายหลัง Safety Thailand ด้วย ASEAH M-OSH (ASEAN Migrant OSHNET) วันที่ 29 พฤศจิกายน 2560 ณ โรงแรมแคนทารี โคราช อําเภอเมือง จังหวัดนครราชสีมา ว่า กรมสวัสดิการและคุ้มครองแรงงานมีภารกิจสําคัญประการหนึ่งคือการกํากับดูแลให้สถานประกอบกิจการปฏิบัติตามกฎหมายความปลอดภัย อาชีวอนามัย และสภาพแวดล้อมในการทํางานเพื่อให้แรงงานมีความปลอดภัย สุขภาพอนามัยดี โดยมีแนวทางดําเนินการที่สําคัญ 3 ประการ คือ 1.สร้างการรับรู้และจิตสํานึกด้านความปลอดภัยฯ 2.เคร่งครัดการบังคับใช้กฎหมาย และ3.สร้างกลไกประชารัฐในการดําเนินการด้านความปลอดภัยฯ ทั้งนี้การดําเนินการดังกล่าวต้องอาศัยการมีส่วนร่วมจากผู้เกี่ยวข้องทุกฝ่ายโดยเฉพาะอย่างยิ่งนายจ้าง ลูกจ้าง รวมทั้งบุคลากรด้านความปลอดภัยในสถานประกอบกิจการ โครงการขับเคลื่อน Safety Thailand ด้วย ASEAH M-OSH (ASEAN Migrant OSHNET) เป็นการขับเคลื่อนความปลอดภัยในการทํางานสู่สถานประกอบกิจการโดยคํานึงถึงความแตกต่างของแรงงานที่เข้ามาทํางานในสถานประกอบกิจการโดยเฉพาะแรงงานข้ามชาติ 4 สัญชาติ ได้แก่ กัมพูชา ลาว เมียนมาร์ และเวียดนาม ที่เข้ามาทํางานในประเทศไทย เพื่อให้แรงงานกลุ่มนี้ได้มีความรู้ ความเข้าใจเกี่ยวกับสิทธิ หน้าที่ ตามกฎหมายความปลอดภัย และมีพื้นฐานในการป้องกันเพื่อลดความเสี่ยงจากอันตรายและการเจ็บป่วยจากการทํางาน
นายทศพล กล่าวเพิ่มเติมว่า Safety Thailand ด้วย ASEAH M-OSH (ASEAN Migrant OSHNET) ในวันนี้ เป็นการสร้างเสริมความรู้ ความเข้าใจเกี่ยวกับการบริหารจัดการด้านความปลอดภัย อาชีวอนามัย และสภาพแวดล้อมในการทํางาน ให้กับผู้เข้าอบรมซึ่งประกอบด้วยผู้ทําหน้าที่ประสานงานแรงงานอาเซียน 4 สัญชาติ เจ้าหน้าที่ความปลอดภัยในการทํางานของสถานประกอบกิจการในพื้นที่รับผิดชอบของศูนย์ความปลอดภัยในการทํางานเขต 3 (นครราชสีมา) ประกอบด้วยสถานประกอบกิจการในจังหวัดชัยภูมิ นครราชสีมา บุรีรัมย์ สุรินทร์ ยโสธร ศรีสะเกษ อํานาจเจริญ และอุบลราชธานี จํานวน 120 คน ให้สามารถบริหารจัดการด้านความปลอดภัย อาชีวอนามัยและสภาพแวดล้อมในการทํางานในสถานประกอบกิจการได้อย่างมีประสิทธิภาพ และเป็นเครือข่ายในการป้องกันและแก้ไขปัญหาการประสบอันตรายจากการทํางานให้กับลูกจ้างทั้งคนไทยและต่างด้าวอย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพขอความร่วมมือผู้ใช้บริการสแกนคิวอาร์โค้ดบนรถโดยสารทุกครั้ง เพื่อเก็บประวัติการเดินทาง [กระทรวงคมนาคม]
วันพฤหัสบดีที่ 11 มิถุนายน 2563
องค์การขนส่งมวลชนกรุงเทพขอความร่วมมือผู้ใช้บริการสแกนคิวอาร์โค้ดบนรถโดยสารทุกครั้ง เพื่อเก็บประวัติการเดินทาง [กระทรวงคมนาคม]
องค์การขนส่งมวลชนกรุงเทพขอความร่วมมือผู้ใช้บริการสแกนคิวอาร์โค้ดบนรถโดยสารทุกครั้ง เพื่อเก็บประวัติการเดินทาง
องค์การขนส่งมวลชนกรุงเทพ (ขสมก.) กระทรวงคมนาคม พร้อมยกระดับความสะดวก ปลอดภัยของผู้ใช้บริการ โดยเฉพาะอย่างยิ่งในช่วงสถานการณ์การแพร่ระบาดของโรคติดเชื้อไวรัส COVID-19 โดยได้นําคิวอาร์โค้ด (QR Code) แอปพลิเคชันไทยชนะมาติดตั้งในรถโดยสาร ขสมก. ทุกคัน พร้อมขอความร่วมมือผู้ใช้บริการให้ทําการสแกนคิวอาร์โค้ดเช็กอินเมื่อขึ้นใช้บริการ และเช็กเอาท์ก่อนลงจากรถโดยสารทุกครั้ง เพื่อเก็บบันทึกข้อมูลการเดินทางเพิ่มความรวดเร็วในการสืบสวนโรคของแพทย์ กรณีมีการติดเชื้อไวรัส COVID-19
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ เปิดเผยว่า ขสมก. สนองนโยบายศูนย์บริหารสถานการณ์การแพร่ระบาดของโรคติดเชื้อไวรัส COVID-19 หรือ ศบค. ที่ต้องการติดตามผลและควบคุมการแพร่ระบาดของโรคติดเชื้อไวรัส COVID-19 โดยขอความร่วมมือทุกภาคส่วนทั้งหน่วยงานภาครัฐและเอกชน ในการนําคิวอาร์โค้ด (QR Code) แอปพลิเคชันไทยชนะมาติดตั้ง ณ สถานที่ทําการ รวมถึงบนรถโดยสารสาธารณะ เพื่อเก็บบันทึกประวัติการเดินทาง และเพิ่มความรวดเร็วในการสืบสวนโรคของแพทย์ กรณีที่มีผู้ติดเชื้อไวรัส COVID-19 โดย ขสมก. ได้นําคิวอาร์โค้ดดังกล่าวทยอยติดตั้งภายในรถโดยสารให้ครบทุกคัน บริเวณด้านหน้า ช่วงกลางรถ ช่วงหลังรถและหลังเบาะที่นั่ง จึงขอความร่วมมือจากผู้ใช้บริการสแกนคิวอาร์โค้ดเช็กอิน เมื่อขึ้นใช้บริการและเช็กเอาท์ก่อนลงจากรถโดยสารทุกครั้ง ตั้งแต่วันที่ 11 มิถุนายน 2563 เป็นต้นไป ในส่วนของสํานักงานใหญ่ และสํานักงานเขตการเดินรถ ขสมก. ได้นําคิวอาร์โค้ดแอปพลิเคชันไทยชนะมาติดตั้ง พร้อมกําชับให้พนักงานและบุคคลภายนอก ทําการสแกนคิวอาร์โค้ดเช็กอินเมื่อเข้าพื้นที่และเช็กเอาท์ก่อนออกจากพื้นที่ทุกครั้ง โดยเริ่มปฏิบัติตั้งแต่กลางเดือนพฤษภาคมที่ผ่านมา ทั้งนี้ เพื่อความปลอดภัย ลดความเสี่ยงของพนักงานและประชาชนในการติดเชื้อไวรัส COVID-19
ต้องการทราบรายละเอียดเพิ่มเติมเกี่ยวกับการใช้บริการ สอบถามเส้นทางรถเมล์ หรือแนะนําบริการได้ที่ www.bmta.co.th, facebook bmta@bmta.co.th หรือศูนย์ Call Center 1348 ทุกวัน ตั้งแต่เวลา 06.00 - 20.00 น.
รัฐบาลไทย-ข่าวทำเนียบรัฐบาล-พิธีสมโภชผ้าพระกฐินพระราชทานของกระทรวงอุตสาหกรรม ปี 61 ณ วัดพระนอนจักรสีห์วรวิหาร จ.สิงห์บุรี
วันพฤหัสบดีที่ 15 พฤศจิกายน 2561
พิธีสมโภชผ้าพระกฐินพระราชทานของกระทรวงอุตสาหกรรม ปี 61 ณ วัดพระนอนจักรสีห์วรวิหาร จ.สิงห์บุรี
พิธีสมโภชผ้าพระกฐินพระราชทานของกระทรวงอุตสาหกรรม ปี 61 ณ วัดพระนอนจักรสีห์วรวิหาร จ.สิงห์บุรี
วันนี้ (15 พฤศจิกายน 2561) เวลา 17.00 น. นายสุรพล ชามาตย์ รองปลัดกระทรวงอุตสาหกรรม เป็นประธานในพิธีสมโภชผ้าพระกฐินพระราชทานของกระทรวงอุตสาหกรรม ประจําปีพุทธศักราช 2561 โดยมีนางรวีวรรณ อุตรนคร ผู้อํานวยการกองกลาง อุตสาหกรรมจังหวัด ข้าราชการและพนักงานกระทรวงอุตสาหกรรม และประชาชนในพื้นที่ ร่วมพิธี ณ วัดพระนอนจักรสีห์วรวิหาร ตําบลจักรสีห์ อําเภอเมือง จังหวัดสิงห์บุรี